**Nathan Law Kwun-chung** (kiin.: 羅冠聰; Jyutping: *Lo4 Gun3 Cung1*; pinyin: *Luó Guàncōng*, s. 13. heinäkuuta 1993) on hongkongilainen demokratia-aktivisti, poliitikko ja opiskelijaliikkeen entinen johtaja.

Tausta ja yksityiselämä
-----------------------

Law syntyi Manner-Kiinan puolella Shenzhenissä ja muutti Hongkongiin ollessaan 6-vuotias. Law’n isä pakeni Hongkongiin jo 1970-luvulla ja teki töitä mm. rakennusalalla kun taas äiti hoiti kolmilapsista perhettä, joka eli pienillä tuloilla.

Law on opiskellut kulttuurintutkimusta hongkongilaisessa Lingnan-yliopistossa. Vuonna 2020 hän valmistui Yalesta ja palasi Hongkongiin.

Vuoteen 2019 asti Law oli parisuhteessa toisen hongkongilaisen aktivistin, Tiffany Yuenin, kanssa. Erosta huolimatta entinen pari on pysynyt ystävinä.

Ura aktivistina ja poliitikkona
-------------------------------

Syyskuussa 2014 Law osallistui mielenosoitukseen, jossa vastustettiin Manner-Kiinan sanelemaa lakia, jolla estettiin yleisen ja yhtäläisen äänioikeuden käyttöönotto kaupungissa. Tämän jälkeen mielenosoittajat valtasivat Kansalaistorin ja hallintorakennuksen 79 päivän ajaksi, mikä johti yhteydenottoihin poliisin kanssa. Law pidätettiin osallisuudestaan mielenosoituksiin.

Maaliskuussa 2015 Law valittiin Hongkongin opiskelijaliiton pääsihteeriksi. Yksi merkittävimmästä haasteista, joita Law kohtasi kaudellaan, oli joukko yliopistoja, jotka pyrkivät irtautumaan liitosta..

### Poliittinen ura

Law on sitä mieltä, että Hongkongin työssäkäyvän väestön asema on huonontunut oleellisesti sen jälkeen kun kaupunki siirtyi Kiinalle vuonna 1997, mikä kannusti häntä vaikuttamaan asioihin.

Vuonna 2016 asettui ehdolle Hongkongin lainsäädäntöneuvostonvaaleissa. Law sai vaaleissa 50 818 ääntä ja hänestä tuli Hongkongin historian nuorin parlamentaarikko, mitä Law itse kutsui "ihmeeksi". Vaaleja varten Law oli mukana perustamassa uutta puoluetta nimeltä Demosistō, joka kannatti laajaa itsehallintoa Hongkongille sekä kansanäänestyksen järjestämistä kaupungin tulevaisuudesta vuoden 2047 jälkeen, kun yksi maa, kaksi järjestelmää -sopimuksen on määrä päättyä. Edustajien valatilaisuudessa Law korotti äänenkorkeuttaan, minkä johdosta hänen vannomansa vala muuttui kysymykseksi. Tämä johti lopulta siihen, että Law ei voinut ottaa edustajanpaikkaansa vastaan.

Pako Hongkongista
-----------------

Hongkongin kansallisen turvallisuuden lain tultua voimaan Law’n toiminnasta tuli demokratia-aktivistina tuli suurimmilta osin laitonta. Varotoimena Demosistō, jonka johtohahmoihin Law kuului, lakkautti toimintansa. Päivä lain voimaan tulon jälkeen, 1. heinäkuuta 2020, Law pakeni Hongkongista ja muutti Lontooseen..

Huhtikuussa 2021 Law’lle myönnettiin turvapaikka Isosta-Britanniasta. Samassa yhteydessä ulkoministeri Dominic Raab lupasi 43 miljoonaa puntaa auttaakseen hongkongilaisia asettumaan Britanniaan. Päätöksen tultua julki Kiinan ulkoministeriön tiedottaja Zhao Lijian syytti Isoa-Britanniaa rikollisten suojelemisesta.

Bibliografia
------------

* Law, Nathan; Fowler, Evan: *Freedom: How we lose it and how we fight back*, (2021) Random House.

Lähteet
-------

1. 1 2  Mónica Arango Olaya: The Voice of Hong Kong in Exile (with Nathan Law) *Oxford Human Rights Hub*.  16.10.2020. Viitattu 28.8.2021. (englanniksi)
2. ↑  Graham-Harrison, Emma: Nathan Law: 'No one knows when I can go back to Hong Kong' *the Guardian*.  5.12.2020. Viitattu 28.8.2021. (englanniksi)
3. 1 2  At 23, Hong Kong Lawmaker Promises Feisty Protests Aimed At China *NPR.org*. Viitattu 28.8.2021. (englanniksi)
4. ↑  Cho, Serena & Prihar, Asha: Hong Kong activist Nathan Law GRD ’20 receives social media threats *Yale Daily News*.  30.8.2019. Viitattu 28.8.2021. (englanniksi)
5. ↑  Nathan Law shortlisted in TIME's Top 100 People of the Year alongside President Xi Jinping and US President Trump *Dimsum Daily*.  28.8.2020. Viitattu 28.8.2021. (englanniksi)
6. ↑  【Kelly Online】同袁嘉蔚5年情已逝 羅冠聰：性格不合帶來傷害 *頭條日報 Headline Daily*.  Arkistoitu 30.4.2021. Viitattu 28.8.2021. (kiinaksi)
7. ↑  Hong Kong Students Clash With Police *Time*. Viitattu 28.8.2021. (englanniksi)
8. ↑  Nathan Law: Leading young democracy activist flees Hong Kong *BBC News*.  3.7.2020. Viitattu 28.8.2021. (englanniksi)
9. ↑  Mok, Danny: Hong Kong Federation of Students elects Nathan Law as secretary general *South China Morning Post*.  23.3.2015.  Arkistoitu 2016. Viitattu 29.8.2021. (englanniksi)
10. ↑  ‘It’s a miracle’: ex-student leader Nathan Law celebrates new status as Hong Kong’s youngest ever lawmaker *South China Morning Post*.  5.9.2016. Viitattu 28.8.2021. (englanniksi)
11. ↑  Joshua Wong's party named 'Demosisto' *RTHK*.  6.4.2016.  Arkistoitu 2016. Viitattu 29.8.2021. (englanniksi)
12. ↑  Hong Kong pro-democracy activist leaves city after testifying before Congress *Los Angeles Times*.  3.7.2020. Viitattu 28.8.2021. (englanniksi)
13. ↑  Joshua Wong's pro-democracy group Demosisto disbands hours after Hong Kong security law passed *Hong Kong Free Press*.  30.6.2020. Viitattu 28.8.2021. (englanniksi)
14. ↑  Britain grants asylum to Hong Kong activist after China's crackdown on dissent *Reuters*.  8.4.2021. Viitattu 28.8.2021. (englanniksi)
15. ↑  Davidson, Helen: China blasts UK for granting asylum to Hong Kong activist Nathan Law *the Guardian*.  9.4.2021. Viitattu 28.8.2021. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat

 |

 |